मौदहा हमीरपुर।नगर के राजकीय बालिका इण्टर कालेज मौदहा मे महर्षि वाल्मीकि जयंती धूमधाम से मनाई गई तथा महर्षि वाल्मीकि जी के व्यक्तित्व एवं कृतित्व पर प्रकाश डाला गया।इस अवसर पर विद्यालय की प्रधानाचार्या श्रीमती तलत सिददीक़ी ने समस्त छात्राओं को महर्षि वाल्मीकि के जीवन से जुडे सामाजिक, धार्मिक, सांस्कृतिक पहलुओं से अवगत कराया।इस अवसर पर विद्यालय में विभिन्न कार्यक्रमों का आयोजन भी किया गया तथा उत्कृष्ट प्रदर्शन करने वाली छात्राओं को सम्मानित भी किया गया।चित्रकला प्रतियोगिता में कक्षा सात की आसिया बानो प्रथम, कक्षा आठ की प्रियंका लखेरा व निदा बानो दितीय,और कक्षा सात की आशका सोनी व कक्षा आठ की अन्जली सोनी सयुंक्त रूप से तृतीय स्थान पर रही।इसी क्रम में वाद विवाद प्रतियोगिता में कक्षा बारह की छात्रा अंकिता देवी प्रथम, अन्जली दितीय, व अराधना तृतीय स्थान पर रही।निबंध प्रतियोगिता में कक्षा नौ की बंदना अनुरागी प्रथम, सपना कुशवाहा दितीय व मनीषा देवी तृतीय स्थान पर रही।इस अवसर पर विद्यालय की प्रधानाचार्याश्रीमती तलत सिददीक़ी के साथ विद्यालय की अध्यापिकाओं मधु, पूनम, शहनाज, ज्योति, सनावल ताहा, शाहीन, सारिका, इस्लाम उददीन व सनतोष कुमार आदि का विशेष योगदान रहा।